OzLabs/hebrew-wiki-articles huggingface dataset:
אנדרו פייר

אנדרו פייר (באנגלית: Andrew Fire, נולד ב-27 באפריל 1959) הוא ביולוג יהודי אמריקאי, שזכה בפרס נובל לפיזיולוגיה או לרפואה לשנת 2006 (יחד עם קרייג מלו).

==ביוגרפיה==
אנדרו זאכרי פייר נולד בבית החולים של אוניברסיטת סטנפורד, במחוז סנטה קלרה, קליפורניה, ארצות הברית. פייר גדל ולמד בסניוייל הסמוכה. אביו, ד"ר פיליפ פייר, בהיותו סטודנט ב-MIT, היה הנשיא של האחווה היהודית שם "אלפא אפסילון פאי" לשנת 1951. בהמשך דרכו היה האב מהנדס ב"עמק הסיליקון" של קליפורניה והגיע לדרגת המדען הראשי במשרד המהנדס הראשי של GTE. אמו, ג'נט (לבית שראק), הייתה בתה של רוז שראק (לבית גולדסטין).

ב-1975, בגיל 16 בלבד, התקבל פייר לאוניברסיטת ברקלי קליפורניה, ובה סיים תואר ראשון במתמטיקה ב-1978. באותה שנה החל ללמוד לדוקטורט בביולוגיה ב-MIT, במימון קרן המדעים הלאומית האמריקאית. קיבל את תעודת ה-Ph.D ב-1983.

פייר למד ועבד במסגרת פוסט דוקטורט בקיימברידג', אנגליה, ב-MLB - "המעבדה לביולוגיה מולקולרית", עד נובמבר 1986. אז חזר לבולטימור, מרילנד, ארצות הברית, כחבר סגל מכון קרנגי הוושינגטוני. ב-1989 התקבל גם כחבר הפקולטה לביולוגיה ומרצה מן המניין באוניברסיטת ג'ונס הופקינס, ועבד כמרצה וחוקר בשתי האוניברסיטאות במקביל במשך 14 שנה. ב-2003 חזר לקליפורניה, לבית הספר לרפואה של אוניברסיטת סטנפורד, בו הוא משמש כמרצה ופרופסור לפתולוגיה וגנטיקה עד היום.

==פרס נובל==
פייר ומלו קיבלו את פרס נובל לפיזיולוגיה או לרפואה ל-2006, בגין תגלית מ-1998, הקרויה RNAi - "הפרעה על ידי RNA". הכוונה למצב בו ה-RNA, אשר בדרך כלל תפקידו להעביר אינפורמציה גנטית מהגנים, דהיינו מה-DNA, לחלבונים, מבצע פעולה הפוכה - עוצר את פעילותם של הגנים, ומונע את יצירת החלבונים על ידם. מדובר בתגלית של מדע בסיסי, אשר השלכותיה רבות ובלתי צפויות לחלוטין, הן ברפואה ("כיבוי" גנים הגורמים למחלות שונות, כגון סרטן) והן להבנת הפעילות המיקרוביולוגית בתא באופן כללי.

==רשימת הפרסים והתארים שפייר קיבל==
* פרס המדען הצעיר של מרילנד, 1997
* פרס מיינבורג, 2002
* פרס האקדמיה הלאומית האמריקאית למדעים בביולוגיה מולקולרית, 2003 (יחד עם קרייג מלו)
* פרס וויילי של אוניברסיטת רוקפלר במדעי הביורפואה, 2003 (יחד עם קרייג מלו ואחרים) 
* חבר האקדמיה הלאומית למדעים (ארצות הברית), 2004 
* פרס לואיס רוזנטל של אוניברסיטת ברנדייס למחקר רפואי, 2005 (יחד עם קרייג מלו ואחרים)
* פרס הקרן הבינלאומית על שם גיירדנר, 2005 (יחד עם קרייג מלו)
* פרס מסרי, 2005 (יחד עם קרייג מלו ואחרים)
* פרס ארליך ודרמשטדטר, 2006 (יחד עם קרייג מלו)
* פרס נובל לפיזיולוגיה או לרפואה, 2006 (יחד עם קרייג מלו)

== קישורים חיצוניים ==

* 

* [http://med.stanford.edu/profiles/cancer/frdActionServlet?choiceId=showFacPublications&fid=3989& 109 המאמרים המקצועיים של אנדרו פייר, 1980 - 2012] באתר בית הספר לרפואה של אוניברסיטת סטנפורד
* [http://www.nature.com/nrg/multimedia/rnai/index.html על RNAi] ב-Nature Reviews Genetics
* [http://www.hayadan.org.il/nobel_medicine_2006_preliminary_item/ פרס נובל לרפואה לשני מומחים שגילו את הדרך להשתקת גנים], באתר הידען
* 

==הערות שוליים==

קטגוריה:ביולוגים יהודים אמריקאים
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל יהודים אמריקאים
קטגוריה:בוגרי אוניברסיטת קליפורניה בברקלי
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:סגל אוניברסיטת סטנפורד
קטגוריה:סגל אוניברסיטת ג'ונס הופקינס
קטגוריה:זוכי פרס מאסרי
קטגוריה:זוכי פרס קרן גיירדנר הבינלאומי
קטגוריה:אמריקאים שנולדו ב-1959
דלמטית

דלמטית הייתה שפה רומאנית שהייתה מדוברת באזור דלמטיה שבקרואטיה ובאזור קוטור שבמונטנגרו.

שפה זו נחשבת לחוליה המגשרת בין השפה הרומנית לשפה האיטלקית, היא קרובה לניבים רומניים כמו איסטרו-רומנית, מגלנו-רומנית ומקדו-רומנית (ארומנית).

השפה הדלמטית נכחדה כאשר הדובר האחרון שלה נהרג ב-10 ביוני 1898.

כיום ישנם אנשים המנסים להחיות את השפה.

==קישורים חיצוניים==

* [http://dalmatianlanguage.yolasite.com Dalmatian language website]
* 

קטגוריה:שפות רומאניות
קטגוריה:שפות נכחדות
תסמונת זולינגר אליסון

תסמונת זולינגר אליסון היא תסמונת המשלבת שלושה מקרים המזיקים לקיבה, ולרוב מופיעים בנפרד. שילוש זה מורכב מייצור יתר של חומצת קיבה, כיב פפטי קשה, וגידול סרטני בלבלב. בתסמונת זו ניתן להבחין ברמות גבוהות מאוד של הורמון מסוג גסטרין (gastrine), שגורם לקיבה לייצר חומצה הידרוכלורית עודפת. לעיתים קרובות הגורם לכך הוא גידול (gastrinoma) בתריסריון או בלבלב הגורם לייצור הורמון הגסטרין, הגורם לייצור יתר של חומצת הקיבה, וחומצה זו עשויה לגרום לכיב פפטי קשה בקיבה. הופעת הכיב הפפטי נפוצה אצל כ-95% מהחולים בתסמונת זולינגר אליסון.

== פתופזיולוגיה ==
הורמון הגסטרין עובד על תאים של הקיבה הקודקודית, וגורם להם להפריש יוני מימן מיותרים אל תוך חלל הבטן. בנוסף, הגסטרין גורם להיפרפלזיה של תאי הקיבה, הדבר מוביל להפרשה מיותרת של חומצה מהתאים, ובנוסף לכך כל תא מייצר שיעור גבוה יותר של חומצה הידרוכלורית. ככל שהחומציות גדלה, כך גדלה האפשרות להתפתחות כיב פפטי בקיבה ובתריסריון (המעי הדק).

== תופעות לוואי ==
חולים אשר אובחנו כי לקו בתסמונת זולינגר אליסון בהכרח יחוו כאבי בטן קשים ושלשול. אם מטופל אובחן כבעל כיב פפטי אך לא אובחן כבעל גידול או אובחן אצלו ייצור יתר של הורמון גסטרין, עדיין יאובחן כאחד הלוקה בתסמונת זולינגר אליסון, במיוחד אם גופו אינו ממהר להגיב לטיפול.

גסטריונומה עלולה להתרחש כאשר גידולים בודדים או מרובים, הם ממאירים. בכמות של חצי עד שני שלישים מתפשטים לכיוון בלוטות הלימפה ליד הכבד, הלבלב והמעי הדק. כמעט עשרים וחמישה אחוזים מהחולים בגסטריונומה הם בעלי גידולים מרובים וממאירים, במצב הנקרא endocrine neoplasia ומאובחנים כ-MEN I. לחולים שאובחנו כלוקים ב-MEN I יש גידולים בבלוטת יותרת המוח, בבלוטת יותרת התריס ובנוסף אף גידולים בלבלב.

== תסמינים לזיהוי המחלה ==
* בחילה
* צפצופים באזניים
* הקאות דם – דם שמעוכל בקיבה כתוצאה מהיווצרות כיב פפטי.
* ירידה דרסטית במשקל, תוך זמן קצר.

== אבחון ==
חשד קליני לקיום תסמונת זולינגר אליסון, יכול להתעורר, כאשר הסמפטומים המפורטים לעיל מוכיחים עמידות לטיפול תרופתי.
כאשר קיים חשד קל בלבד לתסמונת, ניתן לאבחן כי המטופל לוקה בתסמונת זולינגר אליסון בעזרת אנדוסקופיה, בדיקות מעבדה, ובדיקות הדמיה (MRI או CT או US).

עוד דרך לאבחן את המחלה היא על ידי מבחן גירוי אשר מודד את רמות הגסטרין, לפחות לפי שלושה מקרים נפרדים:
# PH – הפרשת חומצות קיבה
# המצאות חומצה גסטרית
# בדיקת רמות סקרטין

== טיפול ==
הטיפול הוא סימפטומטי, כלומר מעכב את התסמינים. הטיפול הנפוץ הוא אומפרזול ולנסופרזול, והיסטמין H2 המשמשים כגורם המאט את הפרשת החומצה. את הגידולים ניתן לרפא בעזרת ניתוח או בעזרת טיפולים כימותרפיים.

==היסטוריה==
למרות שהיו כמה דיווחים ספורדיים של הצירוף בין כיבים פפטיים ובין גידולי לבלב גם קודם לכן, הראשונים שטענו לקשר סיבתי בין שני הממצאים היו רוברט מילטון זולינגר ואדווין הומר אליסון, כירורגים וחברי סגל באוניברסיטת מדינת אוהיו בארצות הברית. הם דיווחו על התסמונת לראשונה בכנס של הכירורגים האמריקאים בפילדלפיה באפריל 1955 ואחר כך פרסמו עליו בעיתון Annals of Surgery באותה שנה.

==ביבליוגרפיה==
* Zollinger RM, Ellison EH (1955). "Primary peptic ulcerations of the jejunum associated with islet cell tumors of the pancreas". Ann. Surg. 142 (4): 709–23; discussion, 724–8.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מחלות מערכת העיכול
זולינגר אליסון
קטגוריה:מחלות נדירות
מפלגת קומייטו החדשה

מפלגת קומייטו החדשה (ביפנית: 公明党), או בשמה המקוצר NKP, היא מפלגת מרכז ביפן שהקימו חברי הארגון הבודהיסטי סוקה גקאי. אף על פי שקיימת הפרדה בין הנהגת המפלגה להנהגת הארגון, תומכים רבים מחברי סוקה גאקאי במפלגה.

משמעות שלוש סימניות הקאנג'י המרכיבות את שם המפלגה הן "ציבור\ממשלה" (公, קוֹ), "קל\בהיר" (明, מֶיי) ו"מפלגה פוליטית" (党, טוֹ). פירוש הצירוף קומיי (公明) הוא לרוב צדק או הגינות. המילה "חדשה" אינה מופיעה בשם היפני, והיא באה על מנת להבחין בין מפלגה זו למפלגת עבר בעלת שם זהה. מפלגת קומייטו החדשה נוצרה ממיזוג של מפלגת קומייטו ומפלגת השלום החדש ב-7 בנובמבר 1998.

==מצע==
מפלגת קומייטו החדשה הכריזה שמטרתה היא להוביל פוליטיקה המכוונת כלפי האנשים, המבוססת על הומניטריות המתייחסת לחיי אדם בכבוד ובדאגה הרבים ביותר. מראייה פנימית, דוגלת המפלגה בצמצום סמכותה של הממשלה, בהקטנת הבירוקרטיה, בהגברת השקיפות בנושאים ציבוריים וחיזוק אוטונומיית המחוזות, בהן המגזר הפרטי ממלא תפקיד מרכזי. בנושאי מדיניות החוץ, דוגלת המפלגה בפירוק נשק גרעיני ומתנגדת לעימותים באופן גורף. אף על פי שרבים מחברי המפלגה משתייכים לארגון הבודהיסטי סוקה גקאי, לא מעלה המפלגה נושאים דתיים.

== היסטוריה ==
קודמתה של מפלגת קומייטו החדשה הייתה בעלת אידאולוגיות דומות, אך המפלגה הנוכחית, השמרנית יותר, נוסדה ב-1998, עם מיזוגן של מפלגת קומייטו ומפלגת השלום החדש. היא תמכה במפלגה הליברלית-דמוקרטית (יפן) השולטת אז, וכן בבחירות הכלליות של 2000.

בבחירות הכלליות של 2003 הצליחה מפלגת קומייטו החדשה באופן יחסי, הודות לתמיכה הנרחבת בקרב ארגון סוקה גקאי. המפלגה חולקת את התמיכה הציבורית בה עם המפלגה הליברלית-דמוקרטית, ובסיס המצביעים שלה מכיל ברובו ביורוקרטים צווארון לבן וחקלאים, אך גם מנהיגים דתיים נוטים להביע תמיכה במפלגה. לאחר שהפסידה הקואליציה בראשות המפלגה הליברלית-דמוקרטית בבחירות הכלליות של 2009, איבדה מפלגת קומייטו החדשה את מעמדה בקואליציה השולטת.

לאחר מכן, היא נהגה להיות שותפה זוטרה בקואליציות בראשות המפלגה הליברלית-דמוקרטית.<ref></ref>

==ראו גם==
* מפלגות פוליטיות ביפן
* פוליטיקה של יפן

==קישורים חיצוניים==

* 

* 
* [http://www.komei.or.jp/en/ אתר המפלגה]

==הערות שוליים==

קטגוריה:יפן: מפלגות שמרניות
קטגוריה:יפן: מפלגות
קטגוריה:מפלגות דתיות
קטגוריה:מפלגות שהוקמו ב-1998
אנגרט ריכטר

אנגרט ארגנג ריכטר (בגרמנית: Annegret Irrgang Richter; נולדה ב-13 באוקטובר 1950) היא אתלטית מערב גרמנית. היא אלופה אולימפית, בעלת 4 מדליות מהן 2 מדליות זהב, ו-2 מדליות כסף ושיאנית עולם בריצת 100 מטר.

== ביוגרפיה ==
ריכטר נולדה בדורטמונד.

באליפות אירופה באתלטיקה שנערכה בהלסינקי, פינלנד בשנת 1971 זכתה ריכטר במדליית זהב בריצת שליחות 4x100 מטר בתוצאה של 43.30 שניות.

באולימפיאדת מינכן (1972) זכתה ריכטר במדליית זהב מול הקהל הביתי בריצת שליחות 4x100 מטר, ביחד עם כריסטיאן קראוזה, אינגריד בקר והיידה רוזנדהל בהשוואת שיא עולם - 42.81 שניות, לפני מזרח גרמניה (42.95 שניות) וקובה (43.36 שניות). נוסף לכך, היא סיימה במקום חמישי בריצת 100 מטר בתוצאה של 11.38 שניות. בשלב המוקדמות היא קבעה תוצאה של 11.30 שניות.

באליפות אירופה באתלטיקה שנערכה ברומא, איטליה בשנת 1974 זכתה ריכטר במדליית כסף בריצת שליחות 4x100 מטר בתוצאה של 42.75 שניות. נוסף לכך, היא סיימה במקום חמישי בריצת 100 מטר בתוצאה של 11.36 שניות.

===אלופה אולימפית ושיאנית עולם===
באולימפיאדת מונטריאול (1976) זכתה ריכטר ב-3 מדליות, 1 זהב ו-2 כסף. מדליית זהב בריצת 100 מטר בתוצאה של 11.08 שניות, לפני האלופה היוצאת רנטה שטכר ממזרח גרמניה (11.13 שניות) ובת ארצה אינגה הלטן (11.17 שניות). בשלב רבע הגמר היא קבעה שיא אולימפי חדש של 11.05 שניות ובשלב חצי הגמר היא קבעה שיא עולם חדש של 11.01 שניות, שיפור לשיא בן החודש של הלטן (11.04 שניות). מדליות כסף, בריצת 200 מטר בתוצאה של 22.39 שניות, אחרי ברבל ווקל ממזרח גרמניה שקבעה שיא אולימפי חדש של 22.37 שניות, ולפני שטכר (22.47 שניות) ובריצת שליחות 4x100 מטר בתוצאה של 42.59 שניות, אחרי היריבה המושבעת מזרח גרמניה שקבעה שיא אולימפי חדש של 42.55 שניות ולפני ברית המועצות (43.09 שניות).

לאחר המשחקים האולימפיים פרשה ריכטר מספורט תחרותי, אך בשנת 1978 חזרה להתחרות. בתחרות הגביע הביניבשתי של IAAF שנערכה במונטריאול, קנדה בשנת 1979 היא זכתה במדליית זהב עבור נבחרת אירופה, בריצת שליחות 4x100 מטר בתוצאה של 42.19 שניות. לאחר מכן, פרשה סופית בשל פציעה קשה.

היא התחתנה עם מנפרד ריכטר, אצן משוכות.

==שיאים אישיים ==
* ריצת 100 מטר: 11.01 שניות (1976) שיא עולם
* ריצת 200 מטר: 22.39 שניות (1976)

==קישורים חיצוניים==

קטגוריה:אצניות גרמניות
קטגוריה:אתלטיות באולימפיאדת מינכן (1972)
קטגוריה:אתלטיות באולימפיאדת מונטריאול (1976)
קטגוריה:אלופות אולימפיות מערב גרמניות: אתלטיקה
קטגוריה:שיאניות עולם מערב גרמניות: אתלטיקה
קטגוריה:אלופות אולימפיות: ריצת 4x100
קטגוריה:אלופות אולימפיות: ריצת 100 מטרים
קטגוריה:גרמניות שנולדו ב-1950
קטגוריה:גרמנים שנולדו ב-1950
מספן

מספן הוא יחידת-מטה צבאית במפקדת חיל הים הישראלי. בראש המספן ניצב קצין בדרגת תת-אלוף או אלוף-משנה. מטה חיל הים מורכב מחמישה מספנים (מספן הוא יחידה ראשית במטה החיל, המקביל ל"חטיבה" באגפי המטה הכללי ול"להק" במטה חיל האוויר), וראשי המספנים כפופים ישירות למפקד זרוע הים. המבנה ההיררכי של המספנים, כנהוג ביחידות מטה בצה"ל, מורכב ממחלקות, ענפים ומדורים.

==מספנים במפקדת זרוע הים הישראלית==
*מספן הים - מופקד על הפעלת הכוח, מבקר את מימושו ומתאם את עבודת השטח למימושו. המספן קובע את סדר העדיפויות בהפעלת הכוח, מורה על נוהלי הפעלה ומבקר את תהליכי ההדרכה. ראש מספן הים הוא קצין בדרגת תת-אלוף. ראש המספן הנוכחי (רמי"ם) הוא תא"ל טל פוליטיס.
*מספן המודיעין - אחראי על גיבוש תמונת המודיעין בזירה הימית שבה פועל חיל הים הישראלי והעברתה לגורמי הפיקוד והתכנון במפקדת חיל הים וליחידות הלוחמות של החיל. במקביל אחראי מספן המודיעין על שילוב המרכיב הימי בתמונת המודיעין הכוללת שמגבש אגף המודיעין במטה הכללי של צה"ל. דרגת ראש המספן היא תת-אלוף. ראש המספן הנוכחי (רמד"ן) הוא תא"ל אמיר גוטמן.
*מספן כוח האדם - אחראי על ניהול המשאב האנושי. כפוף מקצועית לאגף כוח האדם במטה הכללי של צה"ל. דרגת ראש המספן היא אלוף-משנה. ראש המספן הנוכחי (רמכ"א) היא אל"ם שירי בן שטרית.
*מספן הציוד - המספן אחראי על האחזקה, ההצטיידות והמחקר והפיתוח של כל כלי השיט, המתקנים והמערכות בחיל הים, וכן על הנחיה מקצועית של התחום הטכני והלוגיסטי בחיל. דרגת מפקד המספן היא תת-אלוף. ראש המספן הנוכחי (רמצ"ד) הוא תא"ל אמיר צ'מני.
*מספן המטה - המספן מופקד על בניין הכוח, מבקר את מימושו ומתאם את עבודת המטה הבין-מספנית. המספן מאפיין את צורכי הזרוע בהיבט אמצעי הלחימה וכלי השיט, קובע את סדר העדיפויות בהצטיידות ובפיתוח אמצעים אלו ואחראי על תקצובם בהתאם לתוכניות עבודה שנתיות ורב-שנתיות. ראש המספן הוא קצין בדרגת תת-אלוף, אשר משמש גם כסגנו של מפקד הזרוע וממלא מקומו בהיעדרו. ראש המספן הנוכחי (רמ"ט) הוא תא"ל גיא גולדפרב.

==קישורים חיצוניים==

קטגוריה:חיל הים הישראלי
יוסף רוזין (בלארוס)

הרב יוסף רוזין (תרכ"ז, 1867 - ט"ז בתשרי תשי"ד, 1953) היה רב ברוסיה הלבנה ובארצות הברית, כיהן כראש אגודת הרבנים של צפון אמריקה.

==קורות חייו==
יוסף רוזין נולד לרב אברהם דוב בר רוזין בסוורז'נא שבמחוז מינסק. בגיל 12 התקבל ללמוד בישיבת מיר בראשות הרב חיים לייב טיקטינסקי. בהמשך למד בסלבודקה, בראדין ובוולוז'ין. נסמך להוראה על ידי הנצי"ב והגדול ממינסק.

בשנת תרמ"ט נישא לבתו של הרב דוב בר גאלוב, אב"ד מהלין במחוז צ'רניגוב בצפון אוקראינה. בשנת תרנ"ז נבחר לכהן כראב"ד קוסטיוקוביה (קסטיוקוביצ'י) במחוז מוהילב שברוסיה הלבנה. בשנת תרס"ד, לאחר פטירת הרב שניאור זלמן פינס, התמנה תחתיו כראב"ד סוויסלוץ' (סיסלביץ) במחוז מינסק.

בשנת תרפ"ג היגר לארצות הברית. בתחילה שהה בבורו פארק, ומשם התקבל כאב"ד פאסייק בניו ג'רזי. בין השנים תרצ"ז-תרצ"ח היה ראש אגודת הרבנים של צפון אמריקה. נפטר בפאסייק.

תמך ביישוב החדש ופעל לגאולת הארץ ואף השקיע מכספו בכך. ביקר בארץ שלוש פעמים, הפעם האחרונה הייתה בתש"ט.

התפרסם כחריף ומעמיק, וחידושי תורתו מפוזרים בקבצים תורניים.

==קישורים חיצוניים==
* 
* [http://www.otzar.org/forums/viewtopic.php?f=19&t=4613 רבי יוסף ראזין אב בית דין פאסייק], אשכול בפורום אוצר החכמה העוסק בר' יוסף רוזין מפאסייק

==הערות שוליים==

קטגוריה:רבנים בלארוסים
קטגוריה:ניו ג'רזי: רבנים
קטגוריה:בוגרי ישיבת מיר (בלארוס)
קטגוריה:בוגרי ישיבת כנסת ישראל (סלבודקה)
קטגוריה:בוגרי ישיבת ראדין
קטגוריה:בוגרי ישיבת וולוז'ין
קטגוריה:אמריקאים שנולדו ב-1867
קטגוריה:אמריקאים שנפטרו ב-1953
אין אדם מוציא דבריו לבטלה

בהלכה, אין אדם מוציא דבריו לבטלה הוא כלל האומר כי אדם אינו אומר דברים שאין להם משמעות. לכן, גם אם נראה כי אין לדבריו כל תוקף הלכתי, אם ישנה דרך לפרש את דבריו באופן שיהיה להם תוקף והם יוכלו להתקיים, יש לעשות זאת.

כלל זה הוא שיטתו של רבי מאיר, שבמקרים מסוימים גם נפסקה להלכה. הכלל מופיע בכמה מקומות בגמרא:
 כלומר, אם אדם נדר שהוא נזיר מאכילת תאנים, לכאורה מדובר באמירת חסרת משמעות, משום שנדר הנזירות כולל התנזרות מיין ולא מתאנים. ברם, בית שמאי קבעו שהוא נזיר, והגמרא מבארת ששיטתם מבוססת על שיטת רבי מאיר שיש לפרש את דבריו באופן שיהיו בעלי תוקף, ולכן יש לפרש את המילים "הריני נזיר" כאמירה נפרדת, ואז משמעותם שהוא נודר נזירות רגילה, ואת המילים "מן התאנים" כניסיון של הנודר לחזור בו, שלא מועיל.

==דוגמאות==
בהלכות ערכין, יכול אדם לחייב את עצמו סכום כסף בכך שהוא מטיל על עצמו לשלם את "ערכו" של אדם לבית המקדש, לפי סכומים קצובים המפורשים בתורה. ישנה מחלוקת תנאים בשאלה מה יהיה דינו של אדם המעריך תינוק בן פחות מחודש, שאין לו ערך קצוב על פי התורה. לפי רבי מאיר, יש להסיק כי הוא מתכוין לחייב את עצמו לשלם לבית המקדש את שוויו הממוני של היילוד (מוערך בשווי התינוק להמכר כעבד). אך שאר החכמים חלוקים על דבריו. 

להלכה, פוסק רב כרבי מאיר באופן מוגבל: גם רב מסכים לעיקרון ש"אין אדם מוציא דברי לבטלה", ולפיכך פוסק רב ש"האומר ערך כלי עלי" נותן דמיו, כי מכיוון שאין ערך מקראי לכלי על פי כללי מצוות ערכין יש להסיק שהוא מתכוין להקדיש את דמיו לבדק הבית, אך הם נחלקו מה ההלכה במקרה שאדם הקדיש את עבדו. לפי רב יש לפרש את דבריו שהתכוין להפוך את הערך לחלק מהעם היהודי הנקרא "עם קדוש" וזאת על ידי שחרורו, אך לפי רבי מאיר נראה יותר שהאדם התכוין להקדיש את דמיו של העבד לבדק הבי.

==פרשנויות==
קיים כלל דומה, האומר כי כאשר אדם מבצע פעולה משפטית מסוימת, וניתן להסביר את דבריו בלשון אחרת לגמרי שאינה במשמעות מילותיו, ניתן לומר זאת, ובלבד שיהיה הסבר הגון מדוע בחר האדם במילים אלו ולא אמר את אשר הוא חפץ בצורה מפורשת. כך למשל קובעים רב ושמואל כי המקדש אחותו התכוין המקדש שיהיו המעות מתנה או פקדון.

בעל הערכי תנאים ואמוראים קובע כי אין קשר בין סוגיא זו לסוגיית "אין אדם מוציא דבריו לבטלה", שכן בסוגיית "אדם יודע שאין קידושין תופסין באחותו" עלינו לומר בכוונת דבריו חלות שלא נאמרה על ידו כלל, ולקבוע כי המעות ניתנו בתורת מתנה ולא בתורת קידושין למרות שלא אמר כך, ומסיבה זו מקשה הגמרא "מדוע אינו אומר בפירוש שיהיו המעות מתנה"? ומתרצת כי "רוצה להביא לו את הכסף בדרך כבוד שלא תתבייש", אך במקרה של "אין אדם מוציא דבריו לבטלה" מדובר במשמעות קרובה למשמעות הכלולה בדבריו, ואין צורך להסביר מדוע בחר דווקא במילים אלו.
==ראו גם==
* פשיטא

==קישורים חיצוניים==
*
* 

==הערות שוליים==

קטגוריה:כללים ועקרונות בהלכה
קטגוריה:כללי חזקות
משה קוטלר

משה קוֹטלֶר (נולד ב-1949) הוא פסיכיאטר ישראלי, פרופסור אמריטוס לפסיכיאטריה בבית הספר לרפואה של אוניברסיטת תל אביב, שכיהן כמשנה לדקאן (לחינוך רפואי) בפקולטה לרפואה. שימש כמנהל המרכז הרפואי לבריאות הנפש באר יעקב - נס ציונה - מב"ן שב"ס.

== ביוגרפיה ==
קוטלר נולד בתל אביב כבן לניצולי שואה מפולין. ב-1974 סיים תואר דוקטור לרפואה באוניברסיטה העברית ובבית החולים הדסה בירושלים. ב-1985 השלים את התמחותו בפסיכיאטריה במרכז לבריאות הנפש שלוותה (הוד השרון) המסונף לאוניברסיטת תל אביב. קוטלר היה בין מקימי המחלקה הצבאית לבריאות הנפש ובשנים 1985–1989 כיהן כראש שלה (בדרגת אלוף-משנה במילואים). לאחר מכן היה עמית מחקר בפסיכיאטריה ביולוגית ופסיכופרמקולוגיה בבית הספר לרפואה ע"ש אלברט איינשטיין של ישיבה יוניברסיטי בניו יורק במשך שנתיים, עד 1991, אז החל לכהן כמנהל המחלקה הפסיכיאטרית בבית החולים "בית ישראל" בניוארק, ניו ג'רזי.

ב-1993 שב לישראל ומונה למנהל המערך באוניברסיטת בן-גוריון בנגב, וב-2000 למשנה לדקאן להוראה בפקולטה. במקביל סיים בשנה זו תואר שני במנהל מערכות בריאות.

ב-2000 עבר לאוניברסיטת תל אביב, כפרופסור חבר בבית הספר לרפואה, וב-2004 מונה לפרופסור מן המניין. בשנים 2004–2006 כיהן כראש החוג לפסיכיאטריה באוניברסיטת תל אביב.

קוטלר כיהן כמנהל המרכזים לבריאות הנפש בבאר יעקב ובנס ציונה.

קוטלר מילא מספר תפקידים ציבוריים. הוא כיהן כיושב ראש של המועצה הלאומית לבריאות הנפש, יו"ר החברה הישראלית לרפואת וטיפול בהתמכרויות, ויו"ר איגוד הפסיכיאטריה בישראל.

== פעילות מחקרית ==
תחומי הטיפול של פרופ' קוטלר מתמקדים בהפרעות דחק נפשי, הפרעות פוסט-טראומתיות והפרעות נפשיות. פרופ' קוטלר כתב מגוון רב של מאמרים, כגון על הפרעות נפשיות בזמן ההריון, היפנוזה בהפרעות אכילה, חוות דעת לצורך כתיבת צוואה ועוד..

קוטלר גם היה שותף לכתיבה של מספר גדול של מאמרים מדעיים בנושא הפסיכיאטריה שהתפרסמו במספר כתבי עת, בין היתר הוא כתב על הקשר בין גן הנקרא (catechol-O-methyltransferase (COMT לבין ההפרעה הנפשית סכיזופרניה, מחקר זה היה בין המחקרים הגדולים ביותר שהיו על סכיזופרניה באותו הזמן (המחקר התפרסם בשנת 2002). המחקר הציג דרך לחקור ולגלות על גן ה-COMT בצורה יעילה ומדויקת. במחקר זה השתמשו במדגם רחב של יהודים אשכנזים, ומהם לקחו דגימה מהדי.אן. איי ועשו לה אנליזה. נמצא כי יש קשר חזק ביותר בין הגן COMT לסכיזופרניה, מה שיכול להקל על האיבחון להפרעה.

בנוסף קוטלר הוא הפסיכיאטר היחיד החבר בכתב העת המדעי הישראלי בתחום הרפואה IMAJ בשפה האנגלית.

== קישורים חיצוניים ==
* 
* [http://moshekotler.co.il/ אתר אודות משה קוטלר]
* [http://www.tau.ac.il/medicine/Kotler.html משה קוטלר] באתר אוניברסיטת תל אביב
* [http://www.beer-ness.co.il/DepProfile.asp?ParentID=37&TopID=8 משה קוטלר], באתר המרכז הרפואי לבריאות הנפש באר יעקב - נס ציונה - מב"ן שב"ס
* רן רזניק, [https://web.archive.org/web/20180830185042/http://www.israelhayom.co.il/site/newsletter_article.php?id=10335 ואף אחד לא בא], ישראל היום, 4 במרס 2011
* 

קטגוריה:פסיכיאטרים ישראלים
קטגוריה:סגל בית החולים שלוותה
קטגוריה:אלופי-משנה בצה"ל
קטגוריה:סגל אוניברסיטת תל אביב: רפואה
קטגוריה:סגל אוניברסיטת בן-גוריון בנגב: מדעי הבריאות
קטגוריה:מנהלי בתי חולים בישראל
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:ישראלים שנולדו ב-1949
ריצ'רד האנט

ריצ'רד האנט (באנגלית: Richard Hunt; 16 באוגוסט 1951 - 7 בינואר 1992) היה בובנאי אמריקאי שידוע במספר הרחב של דמויות המשנה שהציג בסדרת הטלוויזיה "החבובות". כמו כן הוא הפעיל בובות גם בסדרת הילדים "רחוב סומסום".

בסדרת הטלוויזיה "החבובות" הפעיל האנט את סקוטר, סטטלר, ג'ניס, סוויטאמס וביקר. כמו כן הוא הפעיל את מיס פיגי בעונה הראשונה עד שבמחצית עונה זו העבירו את התפקיד לפרנק אוז. ב"רחוב סומסום" הוא הפעיל בובות בתפקידי משנה כגון: ג'ונס השכחן, פלאקידו פלמינגו, דון מיוזיק, גלאדיס הפרה וסולי (העוזר של ביף). כמו כן הוא הפעיל את אלמו עד שנתנו את התפקיד לבובנאי קווין קלאש. ב"פראגל רוק" הוא הפעיל את ג'וניור גורג, גאנג (אחד מעוזריה של מלכת האשפה) ועוד מספר דמויות משנה.

==חיים אישיים==
האנט נולד ברובע הברונקס בניו יורק, השני מבין חמישה ילדים. כעבור מספר שנים משפחתו עברה לקלוסטר, ניו ג'רזי.
בבית הספר התיכון הוא יצר תיאטרוני בובות לילדים המקומיים, והוא היה מעריץ גדול של "החבובות" עוד בצעירותו. לאחר התיכון הפך האנט לחזאי בתחנת הרדיו המקומית, שם פגש את ג'ים הנסון.

ב-7 בינואר 1992, נפטר האנט מסיבוכי מחלת האיידס.

==קישורים חיצוניים==

* 

==הערות שוליים==

קטגוריה:ניו יורק: אישים
קטגוריה:החבובות
קטגוריה:בובנאים אמריקאים

קטגוריה:אמריקאים שנולדו ב-1951
קטגוריה:אמריקאים שנפטרו ב-1992
קטגוריה:אמריקאים שנפטרו מאיידס
סטיב וייטמיר

סטיבן וייטמיר (באנגלית: Steven Whitmire, נולד ב-24 בספטמבר 1959) הוא בובנאי אמריקאי. הוא עובד בחברת ג'ים הנסון, בסדנאות שומשום ובאולפן החבובות של דיסני.

== ביוגרפיה ==
וייטמיר נולד באטלנטה, ג'ורג'יה. בילדותו, הוא הצהיר כי הוא מתעניין בבובנאות. הוא למד בבית ספר התיכון ברקמר, והכינוי שלו היה "קרמיט" בגלל העניין שלו בחבובות. הוא בנה גרסה גסה משלו של החבובות של הנסון.

וייטמיר הופיע לראשונה בטלוויזיה המקומית באטלנטה עם בובתו, אוטיס. הוא עבד עם בובות לאחר שסיים את לימודיו בתיכון, ובסופו של דבר התקבל לעבודה. וייטמיר עובד על החבובות בשנת 1978. מאז וייטמיר נכנס לפרויקט החבובות והופיע בין היתר בסרטי החבובות בסרט המבוך, ובעוד כמה תוכניות טלוויזיה וסרטים של חברת ג'ים הנסון. 

החל משנת 1990, בעקבות מותו של ג'ים הנסון, וייטמיר מדבב שתי דמויות מרכזיות ומוכרות קרמיט הצפרדע ואריק. הדמויות המקוריות שלו בחבובות הן פו-פו, שפתיים, ריזו העכברוש, פפה מלך החסילונים ובין הארנב.

בעקבות מותו של ריצ'רד האנט והפרישה ממקצוע הבובנאות של ג'רי נלסון, וייטמיר קיבל גם את ביקר ואת סטטלר.

וייטמיר דיבב את קרמיט עד 2017, כאשר הוא פוטר בידי חברת דיסני בשיחת טלפון, התפקיד של קרמיט הועבר למאט ווגל.

== קישורים חיצוניים ==

* [http://muppet.wikia.com/wiki/Steve_Whitmire סטיב וייטמיר], בויקיפדית החבובות

==הערות שוליים==

קטגוריה:החבובות
קטגוריה:בובנאים אמריקאים
קטגוריה:אמריקאים שנולדו ב-1959
יום ירושלים (איראן)

הפגנת [[חרדים קיצוניים לרגל "יום ירושלים" בלונדון, 2022]]
הפגנת "יום ירושלים" ב[[ברלין, 2018]]
יום ירושלים הבינלאומי (בפרסית: روز جهانی قدس, בתעתיק: "רוז-י ג'האני קדס", בתרגום חופשי לעברית: יום קודס הבינלאומי) הוא יום שנתי המונהג באיראן ביום שישי האחרון של חודש רמדאן, שנועד להביע התנגדות כללית לציונות, ובפרט לשליטת מדינת ישראל בירושלים. אירועי היום כוללים הפגנות ועצרות רחוב באיראן, במדינות נוספות בציר ההתנגדות. מחוץ למזרח התיכון ולמדינות ערב התקיימו מספר פעמים מחאות יום קודס בבריטניה, בגרמניה, באוסטריה, בצרפת, בארצות הברית ועוד.

ציון היום החל בשנת 1979 על ידי האייתוללה ח'ומייני לאחר המהפכה האיראנית. באיראן העצרות ממומנות על ידי הממשל.

==היווסדות היום==
יום המחאה האנטי-ציוני הוכרז על ידי מנהיג המהפכה האסלאמית של איראן, האייתוללה רוחאללה ח'ומייני. באוגוסט 1979, שנת המהפכה האיראנית, לאות הזדהות עם הפלסטינים, הכריז ח'ומייני על חובה דתית של כל מוסלמי לשחרור ירושלים:

==ראו גם==
* יום ירושלים
* אנטי-ציונות

==קישורים חיצוניים==

* 
* 
* 
* 

==הערות שוליים==

קטגוריה:רמדאן
קטגוריה:סכסוך איראן-ישראל
קטגוריה:יום ירושלים
חנן בר סלע

חנן בר סלע (נולד ב-1964) הוא מוזיקאי ישראלי, קלרניתן וסקסופוניסט המתרכז בתחום מוזיקת הנשמה היהודית. בעבר היה המנהל האמנותי של פסטיבל הכליזמרים בצפת.

בר סלע נולד בישראל בשנת 1964. החל ללמוד נגינה בגיל עשר. בנעוריו ניגן בתזמורת הנוער של עיריית נתניה. עם סיום לימודיו התיכוניים עבר ללמוד בישיבה הגבוהה בבית אל ובישיבת ההסדר בחיספין שברמת הגולן. שירת בצה"ל במסגרת ההסדר כלוחם בחטיבת גבעתי. לאחר שירותו הצבאי למד במדרשה הממלכתית למוזיקה בתל אביב בהתמחות בניצוח על תזמורות ומקהלות.

בתחילת דרכו המקצועית שימש כמנצח תזמורות כלי נשיפה וכמנצח חבורות זמר ומקהלות ילדים ביישובים שונים ברחבי הארץ. בהופעותיו משלב חנן בר סלע, ביחד עם מוזיקת נשמה יהודית ממזרח אירופה, גם פיוטים ותפילות, מוזיקה צוענית וג'אז.

בר סלע השתתף באופן קבוע בפסטיבל הכליזמרים בצפת והחל משנת 1996 הוא משמש כמנהל האמנותי של הפסטיבל. בשנת 2004 יזם בר סלע מיזם אמנותי הנקרא "כיתות האמן הבינלאומיות - קלרינט וכליזמר בגליל" ומסר את ניהולו האמנותי לאמן הקלרניט הבינלאומי גיורא פיידמן. מיזם נוסף של בר סלע הוא מופע הנקרא "תיאטרון הגולם", על השפעתו הנמשכת במרוצת הדורות של הגולם מפראג. ואף הפיק בפראג מחזמר בשם "הגולם".

בר סלע הפיק לקרן לב"י מספר מופעים שנקראו בשם "ערב מידות ומדים", ביניהם: מחווה לחזן הראשי לצה"ל בהיכל התרבות בתל אביב בליווי תזמורת צה"ל, מחווה למלחינה נורית הירש עם התזמורת הסימפונית ירושלים, מופע הצדעה לישראל של קהילת יהודי וינה בהשתתפות תזמורת הצבא האוסטרי, חגיגת יום הולדתו השישים של אהוד מנור ומופע הוקרה ליהורם גאון.

חנן בר סלע השתתף עם המוזיקאי שלמה גרוניך במופע שהדגש בו היה על מוזיקת נשמה יהודית, וכן הופיע יחד עם ג'ימי לויד, זמר ג'אז מולאטי יליד טרינידד החי ומופיע בישראל.

לצד הופעותיו בארץ מופיע חנן בר סלע כסולן ראשי בקונצרטים למוזיקת נשמה יהודית ברחבי העולם.

בר סלע היה דובר עמותת עצת נפש העוסקת בטיפולי המרה. כמו כן אירח למעצר בית את מי שהיה יו"ר הארגון ומטפל מטעמו, ראובן ישראל וולצ'ר, במהלך משפט שהתנהל נגדו על מעשים מגונים בשני אנשים, ושהורשע בסופו.

==מתקליטוריו==
*אוסף הכליזמרים הגדול.
*אוסף ניגוני חב"ד הגדול.
*כליזמר עם כל הנשמה.
* תקליטי ניגוני חב"ד.
*ניגוני ברסלב
*אוסף משירי הרב שלמה קרליבך.

== חיים אישיים ==
בר סלע מנהל אורח חיים דתי.<ref></ref>

==קישורים חיצוניים==

* [http://www.klezmerf.com/index.php?option=com_content&view=article&catid=25:2008-07-19-19-35-36&id=57:2008-07-21-21-58-18&Itemid=101 חנן בר סלע] באתר פסטיבל הכליזמרים.
* [http://www.nrg.co.il/online/47/ART1/779/206.html ג'ימי לויד וחנן בר סלע במוזיאון ארצות המקרא] באתר nrg.

==הערות שוליים==

קטגוריה:כליזמרים
קטגוריה:מוזיקאים ישראלים
קטגוריה:סקסופוניסטים ישראלים
קטגוריה:קלרניתנים ישראלים
קטגוריה:בוגרי ישיבת בני עקיבא נתניה
קטגוריה:בוגרי ישיבת הגולן
קטגוריה:ישראלים שנולדו ב-1964
קטגוריה:ציונות דתית: אנשי ציבור
הארכיון המרכזי לתולדות העם היהודי

הארכיון המרכזי לתולדות העם היהודי בקמפוס גבעת רם, האוניברסיטה העברית, ירושלים.
הארכיון המרכזי לתולדות העם היהודי (חל"צ) הוא ארכיון כללי לתולדות עם ישראל ששכן עד 2023 בקמפוס האוניברסיטה העברית בגבעת רם בירושלים (במבנים בהם שכנו בעבר מעונות "שיכוני האלף"). הארכיון שואף ליצור מסד מידע מרכזי של כל החומר הארכיוני הקיים לתולדות היהודים. 

רעיון כינון הארכיון עלה כבר בשנות העשרים על ידי חברים בחברה הארצישראלית להיסטוריה ולאתונגרפיה, בראשות פרופ' בנציון דינור (אז דינבורג) ופרופ' יצחק בער. ד"ר יוסף מייזל ייסד את הארכיון בשנת 1938. 

ב-1944 הצטרף הארכיון לחברה הארצישראלית להיסטוריה ולאתנוגרפיה (לימים החברה ההיסטורית הישראלית) ובשנת 1969 הפך לחברה עצמאית, בעקבות החלטת ממשלה. 

יעדי הארכיון הם שימור המורשת ההיסטורית של העם היהודי, וכן הצלה, שיחזור ושימור של תיעוד היסטורי של העם היהודי על כל תפוצותיו, מימי הביניים ועד העת החדשה, וימינו.

==הדירקטוריון==
בדירקטוריון עמותת הארכיון יושבים נציגי ממשלת ישראל והספרייה הלאומית.

==אוספי הארכיון==
במשך השנים אספו עובדי הארכיון את ארכיוניהם של מאות קהילות יהודיות, ארגונים מקומיים ובינלאומיים יהודיים, וארכיונים אישיים של משפחות ואישים יהודיים מ-64 מדינות. 
כדי להשלים את החומרים שנמצאים לעיתים קרובות באופן מקוטע, מקיים הארכיון עבודות סקר שיטתיות גם בארכיונים לא יהודיים ברחבי העולם, במטרה לגלות ולרשום מקורות המתייחסים ליהודים. סקרים אלה חשפו עד כה מיליוני מסמכים, החל מן המאה ה-12 ועד ימינו.

כיום מוחזקים בארכיון קרוב ל-60,000,000 דפים של חומר מקורי למן המאה ה-14 ועד המאה ה-20.
רשימות של המקורות האלה עומדות לרשות הצבור במשרדי הארכיון בירושלים. עד עתה הצליח הארכיון לערוך סקרים בלמעלה מ-500 ארכיונים שונים ב-43 מדינות שונות. מבחר מן החומר המתגלה בסקרים מצולם במיקרופילם ועומד לרשות החוקרים בארכיון בירושלים. עד כה צולמו קרוב ל-12,000,000 תאי מיקרופילם.

==צירוף הארכיון לספריה הלאומית==
בסוף ינואר 2013 חתמו חברי דירקטוריון הארכיון ואנשי הספרייה הלאומית על הסכם למיזוגו של הארכיון בספרייה. באוקטובר 2023, עם פתיחת הספרייה לאומית החדשה, עברו אוספי הארכיון המרכזי למבנה החדש של הספרייה.

==ראו גם==
*תולדות עם ישראל - ארכיונים

==קישורים חיצוניים==
* 

* 
* 

* [http://www.a-z.digital/nli_archives/%D7%94%D7%90%D7%A8%D7%9B%D7%99%D7%95%D7%9F-%D7%94%D7%9E%D7%A8%D7%9B%D7%96%D7%99-%D7%9C%D7%AA%D7%95%D7%9C%D7%93%D7%95%D7%AA-%D7%94%D7%A2%D7%9D-%D7%94%D7%99%D7%94%D7%95%D7%93%D7%99/?q=&arc_filter=IL-AHJP&hierarchy_page=yes קטלוג הארכיון המרכזי לתולדות העם היהודי] באתר "אז - רשת ארכיוני ישראל" של הספרייה הלאומית.
*[https://web.nli.org.il/sites/nli/hebrew/collections/personalsites/cahjp/pages/default.aspx מרחב החיפוש של הארכיון המרכזי לתולדות העם היהודי.]

תולדות עם ישראל, מרכזי
ארכיון המרכזי לתולדות העם היהודי
מרכזי
קטגוריה:קמפוס האוניברסיטה העברית בגבעת רם
קלמן גוטנבוים

קלמן ואידה גוטנבוים
קלמן גוּטנבוים (ביידיש נכתב לעיתים גוטענבוים; ? – 1941) היה סופר יידי פולני.

==קורות חיים==
קלמן גוטנבוים נולד וחי בקובל (תחילה בתחום האימפריה הרוסית ואחר כך פולין), שם נשא לאשה את אידה בת הרב אליעזר ניצברג. גוטנבוים ניהל חיים צנועים וסגפניים, היה אדם צנוע וענוותן. פרש מן הציבור ושקד על יצירותיו יומם ולילה. פרסם שירים, רשימות וציורים וכתב ספרי פילוסופיה ומדע בשפת היידיש.

באחד מספריו ניתח גוטנבוים לעומק, ועם זאת בפשטות ובבהירות, את פילוסופיית ארתור שופנהאואר. בספר אחר חקר לעומק את משמעותה של תורת היחסות של אלברט איינשטיין. בשנת 1936 העתיק את מגוריו מקובל לווילנה (אז בתחום פולין). גוטנבוים היה אדם ציוני בהשקפתו. ניסה להתקבל לקתדרות בארץ ישראל, אך היות שהיה אוטודידקט לא נמצא מי שימליץ עליו.
היה בקשרי ידידות עם מלומדים רבים מרחבי העולם. שלט ברוסית, אנגלית, צרפתית וגרמנית. ניהל חליפת מכתבים אינטנסיבית עם הפיזיקאים היהודים אלברט איינשטיין ואלברט אברהם מייקלסון.

החל לפרסם רשימות וציורים ביומון "ווילנער טאָג" שבעריכת זלמן רייזין. עבד על ספר בו פיתח שיטה פילוסופית מקורית, אותה לא זכה להשלים. גוטנבוים הסתייג מהקומוניזם ומהגבלת המחשבה בברית המועצות שווילנה סופחה לתחומיו בשנת 1939. עם פרוץ המלחמה בין ברית המועצות לגרמניה נשאר בלית ברירה בווילנה. כבר בימים הראשונים של הכיבוש הגרמני הוא נלקח מביתו. מאוחר יותר נודע כי הוא נורה בפונאר.
אשתו של גוטנבוים ובתם היחידה, מוּסיה, נספו בגטו וילנה.

==ספריו==
* פרעמדע: (נאָוועלן), ורשה: א' גיטלין, 1922.
* ארטור שאָפּענהויער: זיַין לעבען און פילאָזאָפיע, ורשה: א' גיטלין, 1922. ()
* ספּעציעלע און אלגעמיינע רעליאטיוויטעטס טעאָריע ---, ורשה: א' גיטלין, 1923.
* מיסטעריען: ראָמאן, ורשה: (דפוס וויציקביץ), 1924.
* דער סוד פון טויט, ורשה: א' גיטלין, 1928.

==קישורים חיצוניים==
* [http://www.worldcat.org/identities/lccn-nr97-44327 קלמן גוטנבוים] באתר WorldCat Identities
* יצחק עוגן, 'קלמן גוטנבוים ז"ל', בתוך: אליעזר לאוני-צופרפין (עורך), קובל: ספר עדות וזיכרון לקהילתנו שעלה עליה הכורת, תל אביב: ארגון יוצאי קובל בישראל, תשי"ז, עמ' 213–215 (, תמונה 217 ואילך) (הכותב הוא אחיינה של אשתו של גוטנבוים, אידה)
* 

==הערות שוליים==

קטגוריה:סופרים כותבי יידיש
קטגוריה:מחברי ספרי עיון יהודים
קטגוריה:סופרים יהודים פולנים
קטגוריה:אוטודידקטים יהודים
קטגוריה:יהודים בשואה: פולין
קטגוריה:יהודים בשואה: ליטא
קטגוריה:נספים בפונאר
קטגוריה:פולנים שנפטרו ב-1941
ייבא חמוה דאשיין בר נדבך

ייבא חמוה דאשיין בר נדבך (כלומר ייבא חמיו של אשיין בר נדבך) היה אמורא בבלי בדור השני, שמוזכר בתלמוד פעמים בודדות.

ייבא מוזכר במסכת בבא בתרא בקשר לדיני נזקי שכנים. הוא מפרש בשם רב את דברי הברייתא הקובעת כי כאשר אדם בונה כותל בסמוך לכותל של אדם אחר, עליו להרחיק את הכותל מכותל חבירו כדי שלא יסתיר את אור השמש, והוא קובע שהמרחק הדרוש להרחקה הוא כגודל חלון.

==חתנו==

חתנו של ייבא, אשיין בר נדבך, היה תלמידו של רב יהודה, והוא מוזכר במסכת מנחות כאשר מוסר פסק דין של רב יהודה בהלכות סת"ם. קיימות גרסאות שונות בשמו, יש גורסים "בר נרבך" או "בר נברך".

==קישורים חיצוניים==
*
==הערות שוליים==

קטגוריה:הדור השני לאמוראי בבל
קטגוריה:תלמידי רב
נושה

נושה או מלווה הוא צד (כגון אדם, ארגון, חברה או ממשלה) שיש לו תביעה על שירותים או נכסים מצד שני. מדובר באדם או מוסד שלו חייבים כסף.<ref></ref> לרוב, הנושה סיפק רכוש או שירות כלשהו לצד השני, בהנחה שהצד השני יחזיר רכוש או שירות מקביל (בדרך כלל בחוזה). הצד השני נקרא לעיתים קרובות חייב או לווה. הנושה, שהוא המלווה של רכוש, שירות או כסף, הוא זה שיש לו את הזכות לקבל את התמורה בחזרה.

== סוגי נושים ==
ניתן לחלק את הנושים לשתי קטגוריות עיקריות: נושים מובטחים ונושים בלתי מובטחים.

* נושה מובטח: נושה שיש לו ביטחון או ערובה כלשהי על נכסי החייב, אשר מבטיחה את השבת החוב במידה והחוב לא ייפרע. דוגמה לכך היא משכנתא, שבה הנכס משמש כבטוחה להחזר החוב.
* נושה בלתי מובטח: נושה שאין לו ערובה על נכסי החייב, ולכן אין לו בטוחה אם החייב לא יעמוד בהתחייבויותיו.<ref></ref>

המונח "נושה" נפוץ בעולם הפיננסי, במיוחד בהקשר להלוואות קצרות טווח, אגרות חוב ארוכות טווח ומשכנתאות. במשפט, אדם שזכה בפסק דין כספי לטובתו על ידי בית משפט נקרא "נושה פסק דין".

== זכויות הנושים ==
זכויות הנושים כוללות אמצעים פרוצדורליים שמטרתם להגן על יכולתם של הנושים לגבות את הכסף שמגיע להם. זכויות אלו משתנות בהתאם לחקיקה המקומית, ויכולות לכלול, למשל, את הזכות לרשום עיקול על רכושו של החייב, לבצע תפיסה ומכירה כפויה של נכסי החייב, לבצע עיקול משכורת החייב, ולהורות על ביטול מתנות או רכישות שביצע החייב שהוכחו כהעברות מרמה. זכויותיו של נושה מסוים תלויות בסיבה שבגינה החוב קיים ובתנאי ההסכם שזוכו במסמך רשמי.

== עדיפות הנושים ==
זכויות הנושים עוסקות לא רק בזכויותיהם כנגד החייב, אלא גם בזכויותיהם של הנושים אחד כלפי השני. כאשר מספר נושים תובעים זכות לעיקול על רכוש מסוים של החייב או על כלל נכסיו, הכללים המסדירים את זכויות הנושים קובעים איזה נושה יש לו את הזכות החזקה ביותר לקבלת ההחזר.

בדרך כלל, ניתן להבחין בין נושים אשר "שכללו" את זכויותיהם באמצעות יצירת רישום פומבי של החוב ושל הנכס המשמש כבטוחה, לבין נושים שלא עשו כן. נושים יכולים גם להיות מסווגים בהתאם לשאלה האם הם "מחזיקים" בנכס המשמש כבטוחה, והאם החוב נוצר כבטוחה לרכישת הנכס. נושה רשאי לפנות לבית המשפט בבקשה לבטל העברת נכסים שנעשתה במרמה על מנת למנוע ממנו גישה לנכסי החייב.

== עורכי דין מיוחדים לזכויות נושים ==
ישנם עורכי דין המתמחים בתחום זכויות הנושים, שעוסקים בגביית חובות באמצעות תביעות והליכי גבייה אחרים. עורכי דין אלו מכונים לרוב עורכי דין לגביית חובות או עורכי דין לזכויות נושים. הם מבצעים מגוון תפקידים, כולל הגשת תביעות, ייצוג נושים בהליכי פשיטת רגל, ועיקול נכסים במידה והחייב אינו עומד בהתחייבויותיו.

== הערות שוליים ==

קטגוריה:אשראי
נחן

נֶכֶן כפי שנקראה במצרית עתיקה או: נחן, היא היירקונפוליס (מיוונית: Ἱεράκων πόλις הִייֶרַקוֹן פוליס-עיר הבזים על שם האל חור הוא הורוס) בערבית: الكوم الأحمر אלכּוֹם אלאחמר - התלולית האדומה) הייתה העיר החשובה ביותר מבחינה דתית ופוליטית במצרים העליונה בסוף התקופה הקדם-שושלתית (בערך 3100–3200 לפנה"ס) וייתכן שגם בתקופה השושלתית הקדומה (בערך 3100–2686 לפנה"ס). קיימות סברות שהעיר הייתה מיושבת ובעלת חשיבות מאות שנים לפני התאריכים הללו. מקור ההתיישבות והחשיבות של נכן קשורה ככל הנראה לאתר החפירות המצרי נַקָדָה (עיר הזהב העתיקה נבוט) ולתרבות הבדרית ובשיא גדולתה הכילה לפחות 5,000 תושבים ואולי אף 10,000.

נכן (נחן) הייתה מרכז הפולחן של אל הבז (חור (הורוס) שלכבודו נבנה בעיר אחד המקדשים העתיקים ביותר במצרים והוא נשאר בחשיבותו כמשכנו של האל המגן על המלכים גם לאחר תהפוכות שלטוניות ותרבותיות רבות. יש הסבורים שאל הבז מהעיר נכן היה שונה מהאל חור, כונה נכני, ותואר אחרת. בספרות המחקר אל זה מכונה "הורוס מִנֶּכֶן".

אתר העיר ידוע בממצאים הארכאולוגיים שנחפרו בו, ובפרט בפלטת נערמר. כמו כן, נחשף בנכן ה"מבצר", שם שניתן למבנה גדול עשוי לבני טיט שנבנה על ידי חעא סח'מוי. המבנה דומה מאוד למבנים דמויי מבצר שנמצאו באבידוס, אך גם פה לא ידוע על שימוש צבאי שהיה לו. שימושו של המבנה לא ידוע, אך משערים שהוא שימש לטקסים מלכותיים ותרבותיים.

ממצא נוסף שנחשף בנכן כולל קבר עתיק שקירות הטיח שלו מעוטרים בסצנות דתיות, בהן מופיעות דמויות שעתידות להופיע בתרבות המצרית למשך שלוש מאות השנים הבאות: פמליית לוויה בסירה, דמויות ככל הנראה של אלים הניצבים בין שתי לביאות זקופות, מעגל של בעלי חיים מקורננים ומספר דוגמאות של אלוהות הבקר המוקדמת - באט. הקבר מתוארך על פי ההשערה לתקופה הקדם-שושלתית.

ב-2009 נחשף במקום אוסף בעלי החיים העתיק ביותר הידוע לחוקרים, והוא מתוארך ל-3500 לפנה"ס. האוסף האקזוטי כולל היפופוטמים, פילים, קופי בבון ואנטילופות.<br />
קברים מאוחרים יותר שנמצאו מתוארכים לתקופת הממלכה התיכונה, תקופת הביניים השנייה ותקופת הממלכה החדשה. אחד הקברים זוהה כקברו של הורמחף, כהן דת ובו מצויר תיאור מסעו של הכהן לבירת מצרים.

==ראו גם==
* היסטוריה של מצרים העתיקה

==קישורים חיצוניים==

* [http://www.hierakonpolis-online.org/ היירקונפוליס אונליין]
* 

==הערות שוליים==

קטגוריה:מצרים: אתרים ארכאולוגיים
קטגוריה:מצרים העתיקה: ערים
ג'ורג' מנדנהול

ג'ורג' מנדנהול (באנגלית: George Emery Mendenhall; 13 באוגוסט 1916 – 5 באוגוסט 2016) היה פרופסור אמריטוס באוניברסיטת מישיגן במחלקה לחקר המזרח הקרוב.

==קריירה==
מנדנהול קיבל תואר ראשון מאוניברסיטת מידלנד בנברסקה ב-1936 ומ"הסמינר התאולוגי הלותרני בגטיסבורג" ב-1938. הוא מונה תחילה ככומר לותרני, ובמהלך מלחמת העולם השנייה שירת כקצין מודיעין בצי האמריקני. לאחר המלחמה, מנדנהול קיבל תואר דוקטור בשפות שמיות מאוניברסיטת ג'ונס הופקינס והחל בקריירה ארוכה בלימודי המזרח הקרוב והמקרא ובנושאים ארכאולוגים סמוכים. הוא כיהן כפרופסור באוניברסיטת מישיגן בין 1952 ל-1986.
ספרו "הדור העשירי" (Tenth Generation) היה פופולרי בין חוגי השמאל החדש באמצע שנות השבעים, כיוון שטען שתקופת ההתנחלות הישראלית בתקופת המקרא הייתה למעשה תוצאה של מהפכה לשוויון זכויות בתוך החברה הכנענית.
אוניברסיטת מישיגן כיבדה אותו בהעניקה לו תואר פרופסור אמריטוס ללימודי המקרא והעת העתיקה.

==מספריו==
<div class="mw-content-ltr">
* [http://home.earthlink.net/~cadman777/Law_Cov_Mendenhall_TITLE.htm Law and Covenant in Israel and the Ancient Near East] Pittsburgh: The Biblical Colloquium, 1955
*The Tenth Generation: The Origins of the Biblical Tradition Johns Hopkins, 1973.
*Ancient Israel’s Faith and History: An Introduction the Bible in Context (Edited by Gary A. Herion) Westminster/John Knox Press, 2001.
*Our Misunderstood Bible BookSurge Publishing, 2006
</div>

==קישורים חיצוניים==
* [http://lib.cet.ac.il/pages/item.asp?item=924 אור חדש על ההתנחלות הישראלית] מאת אדם זרטל
* [http://www.no-666.com/2010/09/10/דבורה-הנביאה-משוררת-ואידיאולוגית-והמ דבורה הנביאה -אידאולוגית ומשוררת] במולטי יקום של אלי אשד
* [http://mikranet.cet.ac.il/pages/item.asp?item=10504 ההתנחלות הישראלית : האסכולה הסוציולוגית במבחן העדות הארכאולוגית] מאת ישראל פינקלשטיין

==הערות שוליים==

קטגוריה:חוקרי מקרא
קטגוריה:מזרחנים אמריקאים
קטגוריה:סגל אוניברסיטת מישיגן
קטגוריה:בוגרי אוניברסיטת ג'ונס הופקינס
קטגוריה:התקופה הישראלית
קטגוריה:אמריקאים שנולדו ב-1916
קטגוריה:אמריקאים שנפטרו ב-2016
פטישניים

הפטישניים (שם מדעי: Sphyrnidae) היא משפחה של דגי סחוס מסדרת הכרישאים הכוללת תשעה מיני דגים. הדגים במשפחה זו מכונים דגי פטיש או כריש פטיש בעקבות צורת הראש הדומה לפטיש.

כרישים אלה הם שוכני אוקיינוסים הנודדים לאורך נתיבי מים עשירים במזון. הם טורפים דגי גרם, דגי סחוס אחרים ורכיכות כמו דיונונים. בראשם השטוח והרחב חושים מחודדים מאוד כמו חוש ריח רגיש וחישה באותות חשמל שמפיק הטרף. לעיתים נראים כרישים אלה בלהקות גדולות.

==מיון==
* סוג ומין יחיד פטישן מכונף-ראש (Eusphyra blochii).
* סוג פטישן (Sphyrna)
**מין Sphyrna corona
**מין Sphyrna couardi
**מין פטישן כד-חרטום (Sphyrna lewini)
**מין Sphyrna media
**מין פטישן פגום-חרטום (Sphyrna mokarran)
**מין פטישן טיבורו (Sphyrna tiburo)
**מין Sphyrna tudes
**מין פטישן תמים-חרטום (Sphyrna zygaena)

==קישורים חיצוניים==

* 

*
קטגוריה:טקסונים שתוארו בידי תאודור גיל
קטגוריה:בעלי חיים שתוארו ב-1872
קטגוריה:טקסונים קיימים שהתפתחו בפלאוקן
מאט מולנווג

מתיו צ'ארלס "מאט" מולנווג (נולד ב-11 בינואר 1984 ביוסטון טקסס) הוא מוזיקאי, יזם ומפתח בתחום האינטרנט מסן פרנסיסקו, קליפורניה. הוא מוכר בעיקר בזכות פיתוח וורדפרס, מערכת ניהול תוכן אשר מופצת באופן חופשי ומהווה פלטפורמה לכשליש מכל אתרי האינטרנט בעולם..

בשלהי 2005 הוא הקים את חברת אוטומטיק (Automattic) שמפעילה את וורדפרס ואקיזמט, המציעים בלוגים חינמיים ושירותים נוספים בתשלום. נכון ל-2019, החברה גייסה מעל 317 מיליון דולר.

==קישורים חיצוניים==

* 

* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מייסדי חברות טכנולוגיה
קטגוריה:מתכנתים אמריקאים
קטגוריה:אמריקאים שנולדו ב-1984
כריש חוטמן

כריש חוטמן (שם מדעי: Loxodon macrorhinus) הוא המין היחיד בסוג Loxodon. תפוצתו באוקיינוס ההודי בקרבת החופים במים בעומק של 7–100 מטר. אורכו יכול להגיע עד 90 ס"מ.

==קישורים חיצוניים==

== הערות שוליים ==

קטגוריה:בעלי חיים שתוארו ב-1839
קטגוריה:טקסונים שתוארו בידי יוהנס פטר מילר
קטגוריה:כרישיים
קטגוריה:דגי סחוס יחידים בסוגם
קטגוריה:דגי ים במזרח אפריקה
נצחיות התורה

נצחיות התורה (או התורה היא נצחית) הוא ביטוי של פרשני התורה לפיו התורה היא על-זמנית ורלוונטית לכל דור ודור ועד סוף כל הדורות.

הרמב"ם מונה את האמונה והידיעה כי תורת משה היא נצחית לאחד מי"ג עיקרי היהדות.

== מקורות בתורה ==
בתורה קיימות כמה טענות כי אין מדובר כאן בתורה בת-זמן מסוים, וכן הדבר נטען בציוויים המופיעים בתורה; . בספר דברים כתוב כי , לפי פרשנים דתיים, כשם שאין דעתו של בונה טחנת מים שיסתובב רק על המים שעוברים כעת בנהר אלא לכל המים שעוברים כעת וגם למשך העתיד כן הדבר בתורת משה.

הדבר גם מסתמך על הכתוב כי התורה ניתנה לבני ישראל נתינה מוחלטת ולא שייך בזה נתינת תורה אחרת עד סוף כל העתים דורשת המדרש רבה בטענה שלא נטעה לומר כי משה אחר וחדש יעמוד בעתיד ויביא איזה תורה אחרת מן השמים כי כבר הודע לנו כי לא נשתייר איזה תורה חדשה בשמים שלא ניתנה על ידי משה רבנו.

סימוך נוסף לטענה הוא בספר תהילים על הכתוב . פרשנים דתיים טוענים שאין לטעות לומר שתורת משה הייתה שייכת רק בימי דורות האבות והקדומים הראשונים ואחר כך נתבטלו אלא כי עדות התורה ייסודים לעולם וכמו שהיו בימי קדם כן שייכים לעולם.

הרב יהושע וולק כ"ץ, טוען שעל השנות הכתוב "וגם בך יאמינו לעולם (שמות יט ט)" יש להבין את עניינו של תורת השם כנצחית, וזאת כי כבר העיד הכתוב שבני ישראל האמינו בהשם (שמות יד לא) ואין הכפל אלא לדייק כי האמונה בתורת משה תהיה עולמית ונצחית. וכן מוסיף לומר שגם יש כאן גם כעין לימוד מסוג דבר הלמד מעניינו, כי כל עניין בפרק יד של שמות מדבר בכללות עניין נתינת התורה.

=== מצווה לדור מסוים בלבד ===

על אף האמונה הכללית כי התורה היא נצחית נטען בפרשנות כי יש אמנם מצוות כתובות בתורה שניתנו לדור המדבר או לדור כניסת ישראל לארץ ישראל בלבד. ונמנה מצוות חלוקת הארץ לבני שבט מסוים בלבד -כלומר שלא יועבר נחלה שבט מסוים אל שבט אחר- כאחת מהן.

בעל ספר החינוך בחר להקים את דעתו בנושא נצחיות התורה בהרחבו על מצוות מחיית שבעה עממין;

לדעתו של הרב דוד הופמן, יוסף בן מתתיהו הציג באמונה שהתורה לא נשתנתה כלל והודיע זאת ברורות בספרו נגד אפיון, שם גם כתב (לאחר חורבן בית שני): "כי גם בהלקח ממנו יקרנו וערינו וכל יתר מחמדינו, הנה תישאר לנו תורתנו לנצח נצחים".

יש יהודים דתיים שטוענים כי כשם שהקדוש ברוך הוא הוא אל נצחי כן תורתו שנתן על ידי משה היא נצחית כמוהו.

== במשנת החסידות ==
ספרי החסידות נוהגים להתייחס לכל פסוק בתורה כהוראה השייכת לכל יהודי בכל זמן, כיוון שהתורה היא נצחית, ולכן הם מבקשים לעיתים קרובות למצוא את הרמז בפסוק הקשור לעבודת השם של כל יהודי באופן נצחי.
כל אדמור"י חב"ד לדורותיהם השתמשו בביטוי "התורה היא נצחית".

== קישורים חיצוניים ==
* [https://web.archive.org/web/20131019151637/http://www.ypt.co.il/show.asp?id=52314 לימוד תורה שבעל פה כדיבור ישיר של האדם עם בוראו], ד"ר דרור בונדי, על אברהם יהושע השל והבנתו את המושג 'נצחיות התורה' (אתר ישיבת כפר בתיה)
* [http://www.daat.ac.il/mishpat-ivri/skirot/92-2.htm תורה ציווה לנו משה מורשה קהילת יעקב], אליקים רובינשטיין (אתר דעת)
* [http://benyehuda.org/berdi/sifrey_dat_no_nikkud.html ללמד להורות] מיכה יוסף ברדיצ'בסקי, ביקורת חילונית מוקדמת נגד ספרו של רב צעיר שם העט של הרב חיים טשרנוביץ, על נצחיות התורה והצדדים החיוביים במסורת היהודית, בכתבי הקודש ובדת
* [http://www.daat.ac.il/daat/toshba/horaat/b1-2.htm הוראת תורה שבעל פה], מאמר על הגישה לגבי נצחיות התורה בחינוך, על מסלוליו השונים
== הערות שוליים ==

קטגוריה:תורה ומדע
קטגוריה:האמונה היהודית
גן החיות אטיקה

גן החיות אטיקה (ביוונית: Αττικό Ζωολογικό Πάρκο) הוא גן חיות פרטי השוכן באחד מפרוורי אתונה, ספטה ביוון. גן החיות הוא ביתם של כ-2000 בעלי חיים המייצגים 400 מינים, והוא פתוח 365 ימים בשנה.

== היסטוריה ==
גן החיות אטיקה נוסד בשנת 2000. בהתחלה, הגן היה פארק ציפורים שהיה ביתם של 1,100 ציפורים מ-300 מינים שונים, וכך גם היה אוסף הציפורים השלישי בגדלו בעולם. 

עולם הזוחלים נוסף לגן החיות באפריל 2001, ואחריו נוסף לגן עולם החי ביוון ב-2002, התצוגה של הסוואנה האפריקאית הכוללת זברות וג'ירפות נוספה ב-2003, תערוכת החתולים והרחבת תצוגת הסוואנה האפריקאית נעשו ב-2004, ותערוכת הקוף נבנתה ב-2005. כלוב הברדלס, תערוכת סומליה ותערוכת השימפנזים והגיבונים נבנו ב-2008. 

בשנת 2010, נפתח בגן החיות דולפינריום, וקרנפים לבנים נוספו לתערוכה האפריקאית. 

300px

החתולים המנומרים של גן החיות כוללים אריות לבנים וטיגריסים, וכמו כן גם פנתרים שחורים ונמרים.

בשנת 2005, גן החיות החל להפעיל תוכניות להקמת דולפינריום וביתן עופות דורסים. בשנת 2010, גן החיות החל לעשות מופעים בדולפינריום המראה אריות ים ודולפינים.

חלק מן התוכניות העתידיות של גן החיות כוללות מוזיאון אבולוציוני שהתמקדותו העיקרית היא הדינוזאורים, וכן אקווריום ימי.

== ביקורת ==
הדולפינריום החל לפעול ביוני 2010 עם הופעות של אריות ים ודולפינים. לכתחילה היו ארבעה דולפינים שנקנו מהמכון הימי הליטאי, ולאחר זמן נוספו שבעה דולפינים מאותו מכון. מפלגת הירוק היוונית, תבעה את גן החיות אטיקה בטענה של הרווחת כסף מרובה מהופעות הדולפינים. באפריל 2011, הוצא צו זמני על ידי בית המשפט המחוזי באתונה האוסר את הפעלת הדולפינריום. באוגוסט 2011, בית המשפט היווני הצהיר כי הוא לא ישפוט את המקרה. גן החיות פתוח כל יום מ-9:00 בבוקר ועד 18:30 בערב.<ref></ref>

== קישורים חיצוניים ==

* 

== הערות שוליים ==

אטיקה
קטגוריה:אתונה: מבנים
המפלגה שלך

המפלגה שלך (ביפנית: みんなの党, בתעתיק: מינָה נוֹ טוֹ) היא מפלגת מרכז-ימין ביפן. נשיא המפלגה, יושימי וטנאבה הקים אותה ב-8 באוגוסט 2009, לאחר שפרש מהמפלגה הליברלית-דמוקרטית בעקבות פיזור בית הנבחרים של יפן על ידי ראש הממשלה טארו אסו. הרעיון בו דוגלת המפלגה הוא הפיכת הממשלה דמוקרטית יותר, והחלשת הקשרים בין הפוליטיקה של יפן לבין מנגנון הבירוקרטיה. בכך מתאימה השקפת המפלגה להשקפותיה של המפלגה הדמוקרטית.

מלבד זאת, בנושאי מסים, יזמות עסקית, הקטנת הממשלה ופיקוח ממשלתי, קרובה יותר המפלגה לימין הפוליטי, לצד המפלגה הליברלית-דמוקרטית, מאשר לשמאלו.

בבחירות הכלליות של 2009 קיבלה המפלגה חמישה מושבים בבית הנבחרים, וב-2010 קיבלה 10 מושבים בבית היועצים של יפן.

==ראו גם==
* מפלגות פוליטיות ביפן
* פוליטיקה של יפן

==קישורים חיצוניים==

* 

* 

קטגוריה:יפן: מפלגות
קטגוריה:יפן: מפלגות שמרניות
קטגוריה:מפלגות היסטוריות
קטגוריה:מפלגות שהוקמו ב-2009
מנהרות הגיר של חלם

ציור קיר באחת ממנהרות חלם
הכניסה לאתר
מנהרות הגיר של חלם (פולנית Podziemia kredowe w Chełmie) הן מערכת של מנהרות באורך כולל של 15 קילומטרים, שנחפרה בקרקע הגיר של העיר חלם שבפולין. חפירת המנהרות החלה בימי הביניים לשם כריית גיר והופסקה במאה ה-19. כיום פתוח חלק ממערכת המנהרות לביקוריהם של תיירים.

==תולדות המנהרות==
המנהרות נוצרו בעקבות הרצון לנצל מרבצים עשירים של אבן גיר שהתגלו בקרקע שתחת העיר חלם. החל בימי הביניים נחפרו בורות ומנהרות תחת בנייני העיר ורבים מהם התחברו למרתפי הבתים. אבן הגיר שנכרתה נמכרה על ידי התושבים. בהמשך חוברו יחד מנהרות שניכרו בנפרד על ידי התושבים ויצרו מערכת תת-קרקעית של מעברים. אולמות רחבים תחת פני האדמה התהוו כתוצאה מחיבור בלתי מתוכנן מראש בין חללים שנכרו כל אחד בנפרד בתוך אבן הגיר. מקצתם נמצאים בעומק של 20 מטרים מתחת לפני הקרקע. המנהרות החלו לשמש את תושבי חלם גם כמקלטים.

במהלך המאה ה-19 הוחלט להפסיק את כריית אבן הגיר על מנת שלא לסכן את יציבות הבניינים בעיר. במשך שנים רבות לאחר מכן היו המנהרות סגורות. בתקופה שבין שתי מלחמות העולם עלה הרעיון לנצל את המנהרות כאתר תיירות, בעקבות גילוי המנהרות מחדש במהלך בניית צנרת אספקת מים לעיר, אך הוא לא יצא לפועל: נתיב תיירות מתוכנן במנהרות באורך של כ-300 מטרים נהרס במהלך הכיבוש הגרמני של העיר במלחמת העולם השנייה. בתקופה זו גם ניסו יהודים מן העיר להסתתר במנהרות מפני רדיפות הנאצים אחריהם.

התקנת המנהרות לביקורי תיירים החלה בפועל בשנות ה-70: תקרת אחת המנהרות קרסה תחת לחץ משקלה של משאית שנסעה ברחובות העיר. בעקבות האירוע החלה חפירה ובדיקה של מערכת המנהרות, שבמהלכה התגלו פרוזדורים תת-קרקעיים רבים נוספים. עם זאת, מנהרות רבות לא נבדקו ונחקרו בשל מחסור במשאבים כספיים לכך וסכנה של התמוטטות. מנהרות נוספות במערכת המנהרות מתגלות כל העת, ועל פי הערכה מגיע אורכה הכולל ל-15 קילומטרים והיא משתרעת אף מעבר לתחומי העיר.

==נתיב הסיור במנהרות==
במהלך שנות ה-70 החלה הכשרה של נתיב ביקור במנהרות והוא נפתח לתיירים, אך סיום הגיבוש של הנתיב הנוכחי הסתיים רק ב-1985. נתיב זה מחבר שלוש מערכות של מנהרות מתחת לכיכר השוק הישנה של העיר. אורך נתיב הביקור הוא כשני קילומטרים והסיור בו אורך כ-50 דקות. במנהרות הכלולות בנתיב הסיור הותקנה תאורה חשמלית ונשמרת בהן טמפרטורה של 9 מעלות צלזיוס ולחות של 80%.

==ראו גם==
*מוזיאון המלח התת-קרקעי של קנזס

==קישורים חיצוניים==

קטגוריה:מנהרות
קטגוריה:לובלין (פרובינציה): מבנים
קטגוריה:מכרות
קטגוריה:פולין: תיירות
קטגוריה:חלם